Գամիշլի խառն բնակչութիւն ունի, զուրկ միատարր զանգուածներէ. հոն կան սուրիան-եագուպիթներ, սուրիանի կաթողիկէներ, քաղդէացիներ, աշուրիներ եւ արաբ եւ քիւրտ մահմետականներ: Ֆրանսացիներու ժամանակ ասորիներ ալ Իրաքէն գաղթած եւ Խապուրի եզերքը հաստատուած են, հոն հիմնելով քանի մը գիւղեր: Գամիշլիի շրջակայքը գտնուող անապատին մէջ կը գտնուին նաեւ Թայ, Ճիպուրի եւ Շամմար արաբ ցեղախումբերը: Քաղաքի գերակշիռ մասը ներկայիս քիւրտ են: